World War Z (cinta)

Iste articlo ye sobre una cinta de cine estausunidense de 2013; ta atros usos, se veiga World War Z.

World War Z ye una cinta de terror y acción de ciencia-ficción de zombis dirichida en l'anyo 2013 por Marc Forster seguntes un guión adaptau por Matthew Michael Carnahan, Drew Goddard y Damon Lindelof en desembolicando una historia d'o mesmo Matthew Michael Carnahan y de J. Michael Straczynski basada en a novela World War Z publicada por Max Brooks (fillo d'os actors Mel Brooks y Anne Bancroft) en l'anyo 2006. A dirección de fotografía de World War Z ye de Ben Seresin y la suya Banda Sonora Orichinal de Marco Beltrami, estando producida por Brad Pitt, Dede Gardner, Jeremy Kleiner y Ian Bryce ta las productoras Skydance Productions, Hemisphere Media Capital, GK Films, Plan B Entertainment y 2DUX². En l'elenco d'a cinta podemos trobar, entre d'atros, a los actors Brad Pitt, Mireille Enos, James Badge Dale, Matthew Fox, Daniella Kertesz y Fana Mokoena. En a cinta l'actor Brad Pitt interpreta a Gerry Lane, un antigo investigador de Nacions Unidas que viacha por o mundo ta buscar una solución ta un repentino apocalipsi zombi.

La cinta s'estrenó en l'Empire Cinema de Londres (Reino Uniu) o 2 de chunio de 2013 (bels días antes d'o suyo estreno cheneral en os Estaus Unius, mesmo en 2D que en RealD 3D), y s'heba rodau en localizacions en Malta, Glasgow (Escocia, Reino Uniu), Cornualla y Londres (Reino Uniu), Budapest (Hongría) y Corea d'o Sud; estando ambientada en a provincia de Gyeonggi (Corea d'o Sud), Cherusalem, Nueva York, Nueva Jersey, Nueva Escocia, Philadelphia y Galas. A finals de chunio de 2013 esleyoron World War Z ta inaugurar a 35ena edición d'o Festival Internacional de Cine de Moscú. Tenió un amplo exito de publico, en fer un recaudo de 540 millons de dólars, muit superior a lo suyo presupuesto de 190 millons, estando la cinta de cine de zombis con mas recaudo d'a historia, pero recibió criticas mixtas d'a critica profesional, en elochiando l'actuación de Brad Pitt y la cinta en cheneral mas que mas en fer renaixer o cine de zombis, pero en criticando tamién lo suyo guión, en parte en considerar que no guardaba fidelidat a lo suyo orichinal. Bien luego d'o suyo estreno, s'anunció una continación d'a cinta pero en febrero de 2019 se canceloron os plans ta la filmación d'ista secuela, suposadament por problemas de tipo presupuestario.

 Argumento 
Gerry Lane ye un antigo investigador de Nacions Unidas que vive con su muller, Karin, y sus dos fillas, Rachel y Connie, en a ciudat de Philadelphia (Pennsilvania). Bel día, en puyar la familia en o suyo auto, se troban en bel meyo d'una invasión d'a ciudat por zombis. Gerry observa que cuan un zombi muerde a una persona ista tarda nomás que 12 segundos en transformar-se tamién en un zombi. Finalment, Gerry consigue fuyir d'o caos de Philadelphia y plega en Newark, en l'amanau estau de Nueva Jersey, a on aspera estar reculliu por os servicios de Nacions Unidas. Mientres a espera, se refuchia en un piso a on vive una parella de brasileros con o suyo fillo, Tommy. O subsecretario de Nacions Unidas, Thierry Umutoni, ninvía un helicoptero ta salvar-los y con els marcha tamién lo nino Tommy (Tomas), en haber quedau sus pais infectaus en no haber queriu marchar d'o suyo refuchio con Gerry y su familia. L'helicoptero transporta a lo grupo enta un barco de guerra d'a U.S. Navy ancorau en l'oceano Atlantico y a on cientificos y militars analizan a situación y preban de trobar-ne solución. Un d'os cientificos, Andrew Fassbach, un virologo, afirma que lo causant d'a transformación enta zombis d'os afectaus ye un virus y que lo posible desarrollo d'una vacuna contra ixe virus depende de poder-ne trobar lo suyo orichen. Cuan li proposan a Gerry de marchar con o virologo ta trobar ixe orichen, en primeras se niega pero en estar menazau de que a él y a la suya familia los expulsen d'o barco que lis guarencia bela aseguranza, accede a acompanyar a lo virologo.

Finalment, Gerry Lane, lo virologo Andrew Fassbach y un grupo de Navy SEAL d'a U.S. Navy puyan en un avión que marcha enta Camp Humphreys, una base militar de l'exercito estausunidense en Corea d'o Sud, porque ye en ixe puesto a on se i fació la primera mención d'ataques zombis. Nomás aterrizar o grupo ye atacau por zombis y en sentir panico y prebar de fuyir, o virologo Andrew Fassbach caye accidentalment con a suya arma y se pistoletia a si mesmo, morindo. Los soldaus d'a base consiguen rescatar a lo grupo y dimpués informan a Gerry d'os escaicimientos, en decindo-le que qui introdució lo virus en as instalacions militars estió lo medico d'a base en atender a un soldau feriu que heba estau atacau fuera d'o campamento. Tamién li dicen que a un d'os soldaus mai no l'atacan os zombis, que ye muit potroso, y Gerry observa que tiene una ferida prou periglosa, que ye anterior a los ataques zombis. En a base tamién se troba engarcholau por traiduría un miembro d'a CIA, que li diz a Gerry que fácil que o Mossad, os servicios secretos d'Israel, conoixese con anterioridat o brote d'o virus y podioron establir una zona segura. Cuan Gerry marcha enta l'avión ta marchar enta Israel, Karin truca por o telefono móbil a Gerry y, en sentir o rudio, os zombis los atacan y nomás que Gerry y lo piloto de l'avión pueden puyar-ie, volando enta Israel.

En plegar en Cherusalem, Gerry charra con Jurgen Warmbrunn, un miembro d'alto rango d'o Mossad, qui li explica que heban interceptau mensaches de chenerals de l'exercito indio que deciban que yeran luitando contra rakshasa y que els interpretoron que podeba tractar-se de zombis y que por ixo decidioron protecher-se en construyindo un gran muro arredol d'a ciudat y a on son acceptando a cuantismos refuchiaus en considerar que cada persona que pueden salvar ye amás un zombi menos contra lo que luitar dimpués. Mientres que Warmbrunn amuestra a Gerry lo muro, un grupo de refuchiaus principia a cantar, fendo muito rudio, y Gerry puet veyer cómo lo rudio atraye a los zombis, que s'abotinan contra lo muro dica que lo suyo numero ye suficient como ta puyar-se uns dencima d'atros y poder saltar o muro. Os zombis anegan a ciudat a escape y Warmbrunn ordena a un grupo de militars d'as Fuerzas de Defensa d'Israel que l'escolten dica lo suyo avión. Mientres a suya fuyida enta l'avión, Gerry veye cómo los zombis no atacan ni a un anciano ni a un nino aparentment malauto de cáncer. Mientres a fuyida, os miembros d'a suya escolta mueren poquet a poquet en os ataques zombis dica que finalment a Segen, una d'os soldaus, li dan un mueso en a suya man. Gerry reacciona escopetiau y li estralla la man d'un solo golpe, impedendo que lo virus s'expanda por o suyo cuerpo y que se transforme en zombi. Finalment, Gerry y Segen logran puyar en l'avión, que fa volito.

En l'avión, Gerry li fa las curas a Segen pero tamién reflexiona sobre todo lo que ha podiu veyer istos zaguers días y truca a Thierry Umutoni con l'obchectivo de conoixer bel centro de Nacions Unidas a on se i conserven virus periglosos, y finalment l'avión marcha enta Caerdydd, en Galas, a on se i troba un centro d'investigación d'a Organización Mundial d'a Salut. Sindembargo, encara que parixe que dentro de l'avión son seguros, un zombi ha podiu dentrar-ie como polizón y ataca a una miembro d'a tripulación de l'avión, convertindo-se en zombis a escape pasachers y tripulación. Gerry no troba so que una solución: fer esclatar una granada de man en l'avión ta que la explosión expulse a los zombis de l'avión, pero ixo comporta tamién la cayida de l'avión. Gerry y Segen consiguen sobrevivir y plegar en o centro medico d'a OMS, pero Gerry ye feriu y no dispierta so que tres días dimpués. En dispertar, Gerry explica a los cientificos d'a OMS d'o centro la suya teoría: los zombis ignoran como posibles blancos d'os suyos ataque a personas con malautías terminals u feridas greus, en considerar que no son vehiclos adecuaus ta guaranciar a supervivencia y expansión d'o virus. La suya sucherencia ye asinas la d'infectar-se con un patocheno mortal que lis permita de tener un camuflache que de bela manera los pueda fer "invisibles" ta los zombis. Tanimientres, os cientificos li dicen a Gerry que lo problema ye que los suyos patochenos se troban en un aria d'as suyas instalacions que ye plena de zombis. Gerry consigue convencer-los y dentra en ixe sector, acompanyau de Segen y d'o medico chefe, dica que plegan en l'aria restrinchida d'o laboratorio a on se i conservan os patochenos. Pero antes que Gerry pueda marchar con as muestras se troba bloquiau por un zombi que ye en una d'as cambras que ha de trescruzar ta tornar, asinas que se veye obligau a prebar la suya propia teoría en inchectando-se un patocheno. Lo fa y, en ubrir a puerta d'o laboratorio, comprueba que la suya teoría ye correcta porque lo zombi lo inspecciona pero no l'ataca y lo deixa continar tranquilament lo suyo camín.

Gerry ha podiu trobar una vía ta luitar contra lo virus y plega en Nueva Escocia con Segen ta reunir-se con a suya familia. Con a suya investigación se logra fabricar una vacuna que actúa como un camuflache contra los zombis y permite luitar contra els y mantener zonas seguras, pero la luita encara contina.

 Elenco World War Z en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
| Brad Pitt 
| Gerry Lane 
| 
|- 
| Mireille Enos 
| Karin Lane
| 
|- 
| Daniella Kertesz 
| Segen 
| 
|- 
| James Badge Dale 
| Capitán Speke 
| 
|- 
| Ludi Boeken 
| Jurgen Warmbrunn 
| 
|- 
| Matthew Fox 
| Paracayidista 
| 
|- 
| Fana Mokoena 
| Thierry Umutoni 
| 
|- 
| David Morse 
| Antigo achent d'a CIA 
| 
|- 
| Elyes Gabel 
| Andrew Fassbach 
| 
|- 
| Peter Capaldi 
| Medico d'a OMS
| 
|- 
| Pierfrancesco Favino 
| Medico d'a OMS
| 
|- 
| Ruth Negga 
| Medico d'a OMS
|- 
| Moritz Bleibtreu 
| Medico d'a OMS
| 
|- 
| Sterling Jerins 
| Constance Lane 
| 
|- 
| Abigail Hargrove 
| Rachel Lane
| 
|- 
| Fabrizio Guido 
| Tomas
| 
|- 
| David Andrews 
| Comandant naval 
| 
|- 
| John Gordon Sinclair 
| Comandant d'os Navy SEAL
| 
|- 
| Grégory Fitoussi 
| Piloto d'o C-130 
| 
|- 
| Jane Perry 
| Delegada de Nacions Unidas
| 
|- 
| Lucy Russell 
| Delegada de Nacions Unidas
| 
|- 
| Mark Holden 
| Delegau de Nacions Unidas
| 
|- 
| Tim Berrington 
| Delegau de Nacions Unidas
| 
|- 
| Konstantin Khabenskiy 
| Piloto de caza ruso 
| 
|- 
| Michiel Huisman 
| Ellis 
| 
|- 
| Lee Nicholas Harris 
| Soldau en Camp Humphreys 
| 
|- 
| Ann Ogbomo 
| Soldau en Camp Humphreys
| 
|- 
| Jonathan Howard 
| Soldau en Camp Humphreys
| 
|- 
| Mike Noble 
| Soldau en Camp Humphreys
| 
|- 
| Ernesto Cantu 
| Pai de Tomas 
| 
|- 
| Vicky Araico 
| Mai de Tomas
| 
|- 
| Graham Hornsby 
| Asaltant en o supermercau
| 
|- 
| Nick Bartlett 
| Asaltant en o supermercau
| 
|- 
| Kevin Kiely Jnr 
| Policía en motocicleta 
| 
|- 
| Ruari Cannon 
| Farmaceutico 
| 
|- 
| Ryen Perkins-Gangnes 
| Zombi en Philadelphia
| 
|- 
| Khalid Laith 
| Aduyant de Thierry
| 
|- 
| Noa Bodner 
| Soldau d'as Fuerzas de Defensa d'Israel
| 
|- 
| Assaf Ben-Shimon 
| Soldau d'as Fuerzas de Defensa d'Israel
| 
|- 
| Gil Cohen-Alloro 
| Soldau d'as Fuerzas de Defensa d'Israel
| 
|- 
| Yaniv Rokah 
| Soldau d'as Fuerzas de Defensa d'Israel
| 
|- 
| Shaul Ezer 
| Soldau d'as Fuerzas de Defensa d'Israel
| 
|- 
| Linoy Aynesaz 
| Cantaire en o campo de refuchiaus en Israel
| 
|- 
| Efrat Avni 
| Cantaire en o campo de refuchiaus en Israel
| 
|- 
| Maisam Masri 
| Refuchiau en o campo de refuchiaus en Israel
| 
|- 
| Renu Setna 
| Refuchiau en o campo de refuchiaus en Israel
| 
|- 
| Ori Pfeffer 
| Refuchiau en o campo de refuchiaus en Israel
| 
|- 
| Julia Levy-Boeken 
| Refuchiau en o campo de refuchiaus en Israel
| 
|- 
| Imran Mraish 
| Refuchiau en o campo de refuchiaus en Israel
| 
|- 
| Yousef Hayyan Jubeh 
| Refuchiau en o campo de refuchiaus en Israel
| 
|- 
| Josh Wingate 
| Sarchento en l'Argus
| 
|- 
| Troy Glasgow 
| Marinero en l'Argus
| 
|- 
| Richard Thomson 
| Marinero en l'Argus
| 
|- 
| Ewan Ross 
| Tecnico
| 
|- 
| Song Xuan Ke 
| Medico en Corea d'o Sud
| 
|- 
| Christian Wong 
| Malauto en Corea d'o Sud
| 
|- 
| Denis Ischenko 
| Piloto de l'avión
| 
|- 
| Nikola Djuricko 
| Piloto de l'avión
| 
|- 
| Elen Rhys 
| Azafata
| 
|- 
| Paula Videniece 
| Pasachero de l'avión
| 
|- 
| Doron Davidson 
| Pasachero de l'avión
| 
|- 
| Lee Colley 
| Pasachero de l'avión
| 
|- 
| Michael Jenn 
| Zombi en o laboratorio d'a OMS
| 
|- 
| Sarah Amankwah 
| Zombi en o laboratorio d'a OMS
| 
|- 
| Anna Biczik 
| Zombi en Caerdydd
| 
|- 
| Gábor Czap 
| Zombi en Caerdydd
| 
|- 
| Kati Dombi 
| Zombi en Caerdydd
| 
|- 
| Istvan Karikas 
| Zombi en Caerdydd
| 
|- 
| Andrea Meszaros 
| Zombi en Caerdydd
| 
|- 
| Gergely Mészáros 
| Zombi en Caerdydd
| 
|- 
| Peter Molnár 
| Zombi en Caerdydd
| 
|- 
| Lambert Tóth 
| Zombi en Caerdydd
| 
|- 
| Roland Tzafetás 
| Zombi en Caerdydd
| 
|- 
| Jeno Radi 
| Zombi en Caerdydd
| 
|- 
| Adam Zambryzcki 
| Zombi en Caerdydd
| 
|- 
| Audrey Marie Bartolo 
| Muller musulmana
| No acreditau
|- 
| Amanda Brown 
| Cooperant
| No acreditau
|- 
| Aggy K. Adams 
| Mesacha rusa
| No acreditau
|- 
| Andrew Agnew 
| Mayestro
| No acreditau
|- 
| Lucy Aharish 
| Muller palestina
| No acreditau
|- 
| Tim Ahern 
| Copiloto
| No acreditau
|- 
| Emmanuel Akintunde 
| Zombi
| No acreditau
|- 
| Bethany Apedaile 
| Civil
| No acreditau
|- 
| Lee Asquith-Coe 
| Soldau d'o United States Marine Corps en l'helicoptero
| No acreditau
|- 
| Féodor Atkine 
| 
| No acreditau
|- 
| James Ayling 
| Soldau
| No acreditau
|- 
| Mark Badham 
| Zombi
| No acreditau
|- 
| Peter Basham 
| Harrison
| No acreditau
|- 
| Péter Behan 
| Francotirador ruso
| No acreditau
|- 
| Kingsley Ben-Adir 
| Oficial Hawkins
| No acreditau
|- 
| Katia Bokor 
| Lobo Worker Aleftyina
| No acreditau
|- 
| Leroy Bonsu 
| Refuchiau
| No acreditau
|- 
| Jerome Boyle 
| Oficial d'o SWAT
| No acreditau
|- 
| Henrik Brandt 
| Oficinista
| No acreditau
|- 
| Michael Anthony Brown 
| En a sala d'información
| No acreditau
|- 
| Paul Burt 
| ''| No acreditau
|- 
| Ian James Cameron 
| Cabo Butler| No acreditau
|- 
| Hélène Cardona 
| Voz d'a periodista d'a BBC| No acreditada
|- 
| Martin Carroll 
| Refuchiau| No acreditau
|- 
| Raun Carswell 
| Refuchiau ruso| No acreditau
|- 
| Joe Corrigall 
| Oficial| No acreditau
|- 
| James Cotter 
| Soldau| No acreditau
|- 
| Graham Curry 
| Pasachero| No acreditau
|- 
| Kieran-Miguel Diego D'La Vega 
| Zombi| No acreditau
|- 
| Alan Del Castillo 
| Zombi| No acreditau
|- 
| Aren Devlin 
| Kemi| No acreditau
|- 
| Albert Dibben 
| Soldau| No acreditau
|- 
| Michael Dickins 
| Zombi| No acreditau
|- 
| Philipp Lawrence Durand 
| Henri| No acreditau
|- 
| Katinka Egres 
| Periodista| No acreditau
|- 
| Eniko Fulop 
| Zombi| No acreditau
|- 
| Adam Geddes 
| Periodista| No acreditau
|- 
| Rod Glenn 
| Policía en os disturbios| No acreditau
|- 
| Hattie Gotobed 
| Doble de Connie Lane| No acreditau
|- 
| John Grady 
| Zombi| No acreditau
|- 
| Roman Green 
| Soldau| No acreditau
|- 
| Mark Hampton 
| Tecnico| No acreditau
|- 
| Salem Hanna 
| Pasachero de l'avión| No acreditau
|- 
| John Harding 
| Paracayidista ruso| No acreditau
|- 
| Daniel Harland 
| Zombi| No acreditau
|- 
| Mustafa Harris 
| Lincoln| No acreditau
|- 
| Shane Hart 
| Tenient Matthews| No acreditau
|- 
| Ryan Hartwig 
| Adolescent cebo ta los zombis| No acreditau
|- 
| Oleg Hill 
| Alexey| No acreditau
|- 
| Pete Buzzsaw Holland 
| Soldau d'Operacions Especials| No acreditau
|- 
| Vera Horton 
| Ciudadana rusa| No acreditau
|- 
| Alex Humes 
| Soldau ruso| No acreditau
|- 
| Lewis James 
| Soldau estausunidense| No acreditau
|- 
| Maddox Jolie-Pitt 
| Zombi| No acreditau
|- 
| Iván Kamarás 
| Soldau chugador| No acreditau
|- 
| Julia Kay 
| Muller en l'avión| No acreditau
|- 
| Darren Kendrick 
| Zombi| No acreditau
|- 
| Hrvoje Klecz 
| Zombi| No acreditau
|- 
| Greg Kolpakchi 
| Spetsnaz| No acreditau
|- 
| Michael Lanchbury 
| Soldau en o barco| No acreditau
|- 
| Paul Mackie 
| 
| No acreditau
|- 
| John Macmillan 
| Oficial| No acreditau
|- 
| Jim Main 
| Suboficial d'a U.S. Navy| No acreditau
|- 
| Katrina Marston 
| Soldau rusa| No acreditada
|- 
| Colin Matthews 
| Representant de Nacions Unidas| No acreditau
|- 
| Vander McLeod 
| Soldau estausunidense| No acreditau
|- 
| Eric Michels 
| Sarchento James| No acreditau
|- 
| Alastair Thomson Mills 
| Wiles, periodista / Zombi| No acreditau
|- 
| Sandeep Mohan 
| Cientifico| No acreditau
|- 
| Jeremiah Molina 
| Nino correndo por a furnidura| No acreditau
|- 
| Alex Moore 
| Soldau estausunidense| No acreditau
|- 
| Kiera Morgan 
| Recruta de Gerry Lane| No acreditau
|- 
| Okezie Morro 
| Putnam| No acreditau
|- 
| Stuart Mower 
| Soldau d'a Guardia Nacional d'Estaus Unius| No acreditau
|- 
| Taylor Murphy 
| Zombi| No acreditau
|- 
| Eunice Olumide 
| Oficinista| No acreditau
|- 
| Jake Pashkin 
| Zombi| No acreditau
|- 
| Freddie Lee Peterkin 
| Asaquiador| No acreditau
|- 
| Gino Picciano 
| Zombi| No acreditau
|- 
| Faruk Pruti 
| Recruta de Garry| No acreditau
|- 
| Evelyn Rei 
| Persona en a sala de reunions| No acreditada
|- 
| Alma Rix 
| Pasachera rusa| No acreditada
|- 
| Geoffrey Robe 
| Tripulant en a gabina de vuelo| No acreditau
|- 
| Barnabás Réti 
| Spetsnaz| No acreditau
|- 
| Joe Sandz 
| Piloto d'a Marina estausunidense| No acreditau
|- 
| Basher Savage 
| Vityok| No acreditau
|- 
| Jurgen Schwarz 
| Refuchiau| No acreditau
|- 
| Santi Scinelli 
| Asaquiador| No acreditau
|- 
| Sarah Sharman 
| Zombi| No acreditada
|- 
| Sharon Sheehan 
| Miembro d'o Consello de Seguridat de Nacions Unidas| No acreditada
|- 
| Marcus Sinclair 
| Soldau estausunidense| No acreditau
|- 
| Lew Smart 
| Marine estausunidense| No acreditau
|- 
| Frank Soldato 
| Presonero militar| No acreditau
|- 
| Lila Sara Tahri 
| Oficinista| No acreditada
|- 
| Aaron Tavaler 
| Persona en a sala de reunions| No acreditau
|- 
| Ella-Rose Temple 
| Zombi| No acreditada
|- 
| Hugh Terry 
| 
| No acreditau
|- 
| Sami Tesfay 
| Farute| No acreditau
|- 
| Katrina Vasilieva 
| Valentina| No acreditada
|- 
| Alexander Ward 
| Zombi| No acreditau
|- 
| Paul Warren 
| Zombi| No acreditau
|- 
| Eric West 
| Jason| No acreditau
|- 
| Daniel Westwood 
| Zombi| No acreditau
|- 
| Mark White 
| Soldau estausunidense| No acreditau
|- 
| Trevor White 
| Piloto d'o C-17| No acreditau
|- 
| Gillean Young 
| Muller en auto| No acreditada
|- 
| Elena Zoubareva 
| Cantaire rusa| No acreditada
|}

 Producción 
 Desarrollo 
Dimpués d'una guerra d'ofertas con a productora Appian Way de Leonardo DiCaprio, Plan B Entertainment de Brad Pitt s'aseguró d'os dreitos de pantalla d'a novela World War Z de Max Brooks en 2007. Nicole LaPorte y Michael Fleming: Par, Plan B raise "Zombie", en Variety, 14 de chunio de 2006. A primera versión d'o guión la escribió lo creyador d'a serie de televisión Babylon 5 y d'o cómic Rising Stars, J. Michael Straczynski, qui identificó o desafío d'adaptar o treballo como "creyar un personache principal sobre la base d'un libro que se leye como un informe d'a ONU sobre las guerras d'os zombis". Erik Amaya: J. Michael Straczynski: Origin of a Writer, en Comic Book Resources, 19 de noviembre de 2008. Marc Forster firmó ta dirichir-la y describió la cinta como una reminiscencia d'os thrillers de conspiración d'os anyos 1970, como All the President's Men. Michael Fleming y Tatiana Siegel: Forster joins in Paramount's War, en Variety, 13 de noviembre de 2008. Straczynski identificó la cinta de cine d'espionache de 2002 The Bourne Identity como una comparanza apropiada y sinyaló que la cinta tiendría una gran presencia internacional que mantiendría l'enfasi politico. Rick Marshall: J. Michael Straczynski On World War Z: "The Scale Of What We're Doing Here Is Phenomenal", en MTV Movie Blog, 3 d'aviento de 2008. Cuan se li preguntó sobre la suya participación en a cinta, l'autor Max Brooks dició que teneba "cero control", pero que yera a favor d'un papel ta Brad Pitt en a cinta, Exclusive interview: Max Brooks on World War Z, en Eat My Brains!, 20 d'octubre de 2006. y expresó la suya aprobación de Straczynski como guionista. Chris Ullrich: WWC interview: World War Z writer Max Brooks, en Comic Mix, 29 de chunio de 2008. Max Brooks talks "World War Z" flick, en FilmBuff Newsreel, 1 de chunio de 2008. Brooks dició: "No puedo decir-lo, pero Straczynski trobó una manera de fer chunta de todo. O zaguer esborrallo que leyiei yera increíble". Tony Timpone: Max Brooks talks World War Z movie, en Fangoria, 19 de noviembre de 2008.

Un d'os primers guions se filtró en Internet en marzo de 2008, y como consecuencia d'ixo se publicó una resenya en Ain't It Cool News que lo clamaba "[no] nomás que una buena adaptación d'un libro difícil [so que] una obra que define lo chenero y que podría rematar en veyendo-nos toz discutindo sobre si una cinta de zombis califica u no como material de "Millor Cinta". Moriarty: Moriarty's One Thing I Love Today! JMS's World War Z Script!, en Ain't It Cool News, 27 de marzo de 2008. O guión yera prou respectau como ta trobar puesto en a The Black List de 2007 d'os guions "mas quiestos" que encara no s'han produciu. 2007 Black List, .pdf. En ista resenya en Ain't It Cool News tamién indicaban que la cinta teneba pareixiu estilistico con Children of Men, en seguindo a Gerry Lane mientres o suyo viache por o mundo d'a posguerra y as suyas entrevistas a sobrevivients de la guerra d'os zombis que "principian a preguntar-se si la supervivencia ye bella traza de victoria".

En aviento de 2008, Straczynski dició que asperaba que la producción d'a cinta escomenzase a principios de l'anyo 2009, pero en marzo d'ixa mesma anyada Forster dició que lo guión encara yera desembolicando-se y que no yera seguro de si World War Z estaría la suya proxima cinta. Orlando Parfitt: World War Z Update, en IGN. NewsCorp, 6 de marzo de 2009. Bien luego, en ixe mesmo mes de marzo, amanixioron rumors de que s'heban establiu oficinas de producción y que la cinta se trobaba ya en as suyas primeras etapas de preproducción. Ryan Rotten: The Undead Rule at Paramount, en ShockTillYouDrop.com, 20 de marzo de 2009. Dimpués, en o mes de chunio, Forster li dició a un entrevistador que la cinta se retrasaría, en afirmando que lo suyo guión encara amenistaba de muito desarrollo y que "encara yera bien luent de realizar-se". Garth Franklin: World War Z Feature Hits A Delay?, en Dark Horizons, 16 de chunio de 2009.

Brooks reveló que Matthew Michael Carnahan yera reescribindo lo guión en chulio de 2009. Dició que creyeba que ixo "amostraba [la confianza d'o productor] en iste prochecto" por a cantidat de diners que yera invertiedo-ie. Michael Gingold: New screenwriter takes on World War Z, en Fangoria, 16 de chulio de 2009. Paramount Pictures y UTV Motion Pictures anuncioron en a Convención Internacional de Cómics de San Diego de 2010 que Marc Forster estaría lo director y se confirmó que Brad Pitt interpretaría lo papel principal. Rick Marshall: Exclusive: Brad Pitt to star in "World War Z", Paramount options "Zombie Survival Guide" and "Recorded Attacks", en MTV, 22 de chulio de 2010. En marzo de 2011, s'informó en Vulture que la Paramount yera buscando un cofinanciador, y fácil que cancelase l'adaptación si no en trobase. Claude Brodesser-Akner: Brad Pitt's World War Z Could Be (Un)Dead If Paramount Can't Find a Partner, en New York, 21 de marzo de 2011. L'articlo tamién deciba que "se ye fendo a chemecons un poder ta convencer a David Ellison, frecuent co-financiador a'a Paramount ". Una semana dimpués, s'informó que "se son fendo conversacions intensas y esfugadas con Skydance Media de David Ellison y mesmo con atros dos financiadors". Mike Fleming: World War Z With Brad Pitt And Marc Forster Regroups; Can It Beat Imminent Zombie Pic Infestation?, en Deadline Hollywood, 29 de marzo de 2011.

 Preproducción 
A preproducción escomencipió en abril de 2011, con Robert Richardson anunciau como director de fotografía y Nigel Phelps como disenyador de producción. Brendon Connelly: SCOOP: World War Z Going Ahead, Cinematographer Prepping At Studio Right Now, en BleedingCool.com, 12 d'abril de 2011. En ixe mesmo mes s'informó que los puestos de filmación incluyirían Pinewood Studios y la ciudat de Londres, toz dos en Anglaterra. Rich Johnston: World War Z To Film In London This Year, en Bleeding Cool, 4 d'abril de 2011. Tamién en abril s'esleyó a Mireille Enos ta representar a la muller de Gerry Lane y mai d'os suyos dos fillos. Borys Kit: "The Killing" Star in Talks to Play Brad Pitt's Wife in "World War Z" (Exclusive), en The Hollywood Reporter, 25 d'abril de 2011.

En chunio, James Badge Dale inició negociacions ta chunyir-se a la cinta en interpretando a un soldau estadounidense que preba d'alertar a las autoridaz de que la menaza zombi ye real.<ref> [https://web.archive.org/web/20110901231839/http://www.showblitz.com/2011/06/james-badge-dale-goes-to-world-war-z.html James Badge dale goes to 'World War Z], en Variety, 11 de chunio de 2011.</ref> Matthew Fox y Ed Harris dentroron en conversas, y Julia Levy-Boeken temién yera preparada ta chuntar-se a la cinta. Mike Fleming: Matthew Fox, Ed Harris In "World War Z" Talks, en Deadline Hollywood, 14 de chunio de 2011. Tamién s'informó que lo rodache escomencipiaría en Malta en o mes siguient y abracaría Valetta y As Tres Ciudaz. Brangelina land in Malta this afternoon, en Malta Today, 11 de chunio de 2011. Bels días dimpués, s'informó que tamién se filmaría en Glasgow, en Escocia, en o mes d'agosto, Brad Pitt to film horror movie in Glasgow city centre, en a BBC, 17 de chunio de 2011. con ixa ciudat representando a la ciudat estausunidense de Philadelphia, "con fronteras de botigas falsas en construcción y automóbils estausunidenses en as carreteras". Lauren Crook: Big screen heart-throb Brad Pitt will jet into Scotland to film zombie epic, en o Daily Record, 12 de chunio de 2011. Seguntes os informes, esleyoron Glasgow dimpués de "muitos meses en buscando la ubicación perfecta en o centro d'a ciudat para desempenyar un papel important en a cinta". Desdenyoron Philadelphia por "incertezas sobre os creditos fiscals estatals ta cineastas". Peter Mucha: We've lost a Pitt zombie flick, en The Philadelphia Inquirer, 15 de chunio de 2011. Tanimientres, incialment s'heba planificau a filmación en a localidat de Royal Tunbridge Wells, en Anglaterra, antes de decidir-se por Glasgow. Chris Britcher: Matthew Fox Films "World War Z", en Your Tunbridge Wells, 6 d'agosto de 2011.

Bien luego, encara en o mes de chunio, a empresa d'efectos visuals Cinesite anunció que treballaría en "una cantidat significativa de tomas". Wendy Mitchell: Cinesite to do VFX for World War Z, en Screen Daily, 28 de chunio de 2011. A finals de mes, s'informó que, beque d'os informes anteriors, ni Matthew Fox ni Ed Harris no protagonizarían a cinta; Fox tenió un conflicto de programación derivau d'o suyo compromiso previo ta protagonizar Alex Cross con Tyler Perry ta Summit Entertainment, Matthew Fox and Ed Harris Are Out of World War Z, en New York. encara que dimpués se podió veyer a Fox en rodando escenas ta World War Z en Aberfala (Cornualla). Matthew Fox Films "World War Z", en Zimbio, 6 d'agosto de 2011.

 Rodache 
Con un presupuesto informau de mas de 125 millons de dólars, a fase de rodache escomencipió en chulio de 2011 en Malta y poquez días dimpués se publicoron as primeras imáchens d'o rodache. Set Photos: Brad Pitt Filming World War Z in Malta, en ComingSoon.net, 16 de chunio de 2011. Heban programau que lo rodache se trasladase enta Glasgow en agosto, y la productora buscaba recrutar bels 2.000 extras locals ta las diferents escenas d'o rodache. Open casting for Brad Pitt zombie movie in Glasgow, en BBC News, 8 de chulio de 2011. A lo menos 3.000 personas se presentoron en un cásting en Glasgow o día 9 de chulio, con l'alufra de tener a oportunidat d'amanixer en una escena ambientada en un districto financiero de Philadelphia. Thousands Attend World War Z Casting Call, en zConnection, 9 de chulio de 2011. Igualment, se filmoron atras escenas en Aberfala (Cornualla). Brad Pitt's zombie film heading for Cornwall, en GigWise.com, 12 de chulio de 2011. Tamién en chulio, s'esleyó a l'actor de Game of Thrones Elyes Gabelfue ta interpretar a un personache clamau Fassbach. Daniel Miller: org/web/20110930002056/http://www.hollywoodreporter.com/heat-vision/game-thrones-world-war-z-214456 "Game of Thrones" Actor Cast in Brad Pitt's "World War Z" (Exclusive), en The Hollywood Reporter, 22 de chulio de 2011. Encara que habió oposición d'os suyos residents, bellas escenas se rodoron en Heygate Estate, una urbanización situada a lo sud de Londres. South London housing estate residents say no to film-makers, en BBC News, 3 de febrero de 2012.

En agosto, l'actor Bryan Cranston tenió negociacions ta participar en a cinta con un papel "chicot encara que clamativo", pero finalment tenió que albandonar por problemas d'achenda. Tamién en agosto, se decidió filmar en una carretera en o perimetro d'una refinería en Grangemouth, en Escocia, un puesto esleyiu por a lonchitut d'a carretera, que estió crucial ta ixa escena. Film star ready to roll into town, en o Falkirk Herald, 4 d'agosto de 2011. Bels días dimpués, Paramount anunció que la cinta s'estrenaría o 21 d'aviento de 2012. Borys Kit: Box Office Smackdown: Brad Pitt's "World War Z" to Open Against Johnny Depp's "Lone Ranger", en The Hollywood Reporter, 9 d'agosto de 2011. Ixe mesmo mes escomencipió lo rodache en a ciudat de Glasgow. O cherent de locacions d'a cinta afirmó que s'heba esleyiu Glasgow por a suya arquitectura, carreras amplas y disposición en cuadricla d'a ciudat. Filming starts in Glasgow for Brad Pitt zombie movie, en a BBC, 14 d'agosto de 2011. Tamién se filmoron escenas a bordo d'o RFA Argus, un barco auxiliar d'a Royal Fleet Auxiliary, antes d'o rodache en Glasgow. O barco se convertió en a cinta en o USS Madison, asinas que calió colocar-ie un nuevo numero de barco en o suyo costau y adhibir-ne bella cosa d'"americanismo" a la suya superestructura. Steven McMenemy, o piloto de lArgus, afirmó que "o barco zarpó y se nos unioron cuatro chicoz catamarans que se feban servir como marcadors ta las camaras, ta que posteriorment s'adhibisen dichitalment os barcos de guerra en o suyo puesto". Navy crew tell of working with Brad Pitt for World War Z, en o Coventry Telegraph, 2 de setiembre de 2011. En octubre s'esleyó a l'actor David Morse ta interpretar o papel d'un "presonero que se troba en una garchola albandonada". David Morse To Zombie Pic World War Z, en Deadline Hollywood, 6 d'octubre de 2011.

Inicialment, os realizadors teneban a intención de filmar una escena de batalla culminant ambientada en Rusia, y l'equipo se tresladó enta Budapest ta filmar-la-ie, Laura M. Holson: Brad's War, en Vanity Fair, chunio de 2013. y lo rodache en Budapest escomencipió en a nueit d'o 10 de octubre. Counter-terrorism police seize World War Z machine guns, en News.com.au, 11 d'octubre de 2011. Pero de maitins o Centro Antiterrorista d'Hongría (Terrorelhárítási Központ) fació un rechistro en l'almagazén a on se guardaban as armas que s'heban de fer servir ta la filmación. Os 85 fusils d'asalto, fusils de francotirador y pistolas s'heban tresladau en Budapest mientres a nueit en un avión privau, pero os productors d'a cinta no heban feito los tramites administrativos adecuaus con as autoridaz hongaras y amás, encara que la documentación d'importación indicaba que las armas heban estau inhabilitadas, en o rechistro se trobó que todas ellas yeran completament funcionals. Zach Johnson: SWAT Team Raids Brad Pitt's World War Z Set, en US Weekly, 10 d'octubre de 2011. O 10 de febrero de 2012 revocoron a denuncia cuan os investigadors no podioron identificar exactament cual "organización u persona" teneba "dreitos de propiedat"; por a cual cosa no pudieron "estableixer cual parte yera penalment responsable". Josh Grossberg: Brad Pitt's Illegal Gun Cache: Is He Really in Serious Trouble?, en E!, 10 de febrero de 2011.

A parte principal d'o rodache remató lo 4 de noviembre de 2011.

 Postproducción 
En chunio de 2012 contractoron a lo guionista Damon Lindelof ta que reescribise lo tercer acto d'a cinta, y las nuevas filmacions se programoron ta fer-se en setiembre u octubre. Borys Kit y Kim Masters: Damon Lindelof to Rewrite "World War Z" (Exclusive), en The Hollywood Reporter, 6 de chunio de 2012. Lo presentoron como nomás que belún que nomás treballaría qur en ixa parte y no pararía cuenta d'o resto d'a historia d'o guión y dició: "(Brad Pitt) me charró de que yera emocionau cuan heba leyiu lo libro, y lo que ta él yera emocionant yera l'aspecto cheopolitico da trama. Pero cuan escomencipiamos a treballar en o guión, muitas d'ixas cosas tenioron que desaparixer ta que la historia se chunise". Laura M. Holson: Brad's War, en Vanity Fair, chunio de 2013. Lindelof explicó que habió ineficiencias en o guión en relación con o rodache que escomencipió antes de que rematase la escritura d'o guión, y que por ixo lo final yera "abrupto y incoherent", y que a la cinta li faltaba una gran parte d'o metrache. Presentó dos opcions a los executivos, que finalmente optoron por filmar de 30 a 40 minutos de metrache adicional ta cambiar o final. Sindembargo, Lindelof, qui tamién heba reelaborau Prometheus y heba coescrito Star Trek Into Darkness, no tenió tiempo d'escribir o guión d'o nuevo final y por ixo en chulio la Paramount contractó a lo suyo socio de Lost, Drew Goddard, ta rematar o treballo. Mike Fleming Jr.: Comic-Con: Drew Goddard Scripts New Ending To Brad Pitt's World War Z, en Deadline Hollywood, 11 de chulio de 2012. Goddard dició posteriorment a Creative Screenwriting: Christopher McKittrick: Life Goes On: Drew Goddard on The Martian, en Creative Screenwriting, 20 d'agosto de 2015.
{{Cita|Ta yo, la gran lección de World War Z estió que Paramount, Plan B y Brad Pitt simplament dicioron: "Pillemos o tiempo ta fer d'ista cinta la mejor versión d'a cinta antes de ficar-la en a pantalla ta l'audiencia" (sic). Ixo no gosa pasar. Muitas vegadas simplament avientan a cinta y dicen: "Ganaremos todos os nuestros diners o cabo de semana d'estreno y dimpués a película desaparixerá". Marchei d'ixo pensando: "Porqué no femos ixo en mas cintas?"}}

Ixas nuevas tomas, amás d'atros excesos, facioron que lo presupuesto d'a cinta puyase dica alto u baixo 190 millons de dólars, i ixó sorprendió a lo president de Paramount, Marc Evans. Grady Smith: Box office report: "Monsters University" scares up $82 million], en Entertainment Weekly, 23 de chunio de 2013</ref> Ronald Grover y Chris Michaud: "Monsters University" scares zombies to lead U.S. box office, en Reuters, 23 de chunio de 2013. Exclusive: The Making of Brad Pitt's World War Z, from Stunning Budget Overages and a Re-Shot Ending to Lots of On-Set Drama, en Vanity Fair. Muitas d'as escenas rodadas en Budapest, incluyindo-ie una batalla a gran escala amostrando combaz contra los zombis en a Plaza Roya de Moscú, Jake Cole: Brad Pitt On "World War Z": "We Were Bored, Ourselves", en The Huffington Post, 19 de chunio de 2013. se suprimioron en o montache final ta diluyir os matices politicos d'a cinta y enfocar-se mas enta una producción mas amigable en cheneral. Brad Pitt: "World War Z bogged down in politics", en The Press, 29 de marzo de 2013. La escena culminant d'a batalla en Rusia, ta la que se rodoron 12 minutos de metrache, suposadament teneba a lo personache de Pitt luitando contra zombis mas como "un heroi guerrero" que como "lo comprensivo hombre de familia" d'as escenas anteriors. O director d'a segunda unidat, Simon Crane, dició: "Ya no se basaba en os personaches... [os cineastas] realment amenistaban pensar qué quereban fer con ixa escena". Tamién se filmoron escenas adicionals en l'edificio de Pfizer en Discovery Park en Sandwich, en Kent, ta escenas en as que Gerry preba de trobar una cura ta la pandemia de zombis. Kent Film Office World War Z Film Focus.

En marzo de 2013 s'nformó que Paramount heba cambiau una escena d'a cinta en a que os personaches especulaban que lo brot de zombis s'heba orichinau en a China continental, con l'asperanza d'aportellar un alcuerdo de distribución en ixe país. Lucas Shaw: Fearing Chinese Censors, Paramount Changes World War Z (Exclusive), en TheWrap, 31 de marzo de 2013. Un executivo familiarizau con os proximos estrenos en China li dició a TheWrap en chunio que los censors chineses heban desitau una parte d'a película. Un executivo de Paramount afirmó que "no conoixeba garra desite" y explicó: "Hemos presentau una versión y encara no hemos recibiu una respuesta".Lucas Shaw: Insider: China Censors Rejected Brad Pitt's "World War Z" (Exclusive), en TheWrap, 3 de chunio de 2013.

 Banda sonora 

En aviento de 2011 se fació publico que Marco Beltrami heba sinyau un contracto ta componer a banda sonora orichinal de World War Z. Marco Beltrami to Score "World War Z" en Film Music Reporter, 27 d'aviento de 2011. En mayo de 2013 a banda de musica rock britanica Muse publicó un video en a suya canal en YouTube a on escunzaban a suya participación en a banda sonora d'a cinta, y efectivament s'emplegóa suya canción The 2nd Law: Insulated System publicada en o suyo disco The 2nd Law (2012) y tamién una versión instrumental d'a suya canción Follow Me producida por a banda Nero. Nero en MuseWiki.org.<ref> [https://www.musewiki.org/The_2nd_Law_(album)#Personnel "The 2nd Law (album)" en MuseWiki.org. O 18 de chunio de 2013 Warner Bros. Records publicó lo disco con a banda sonora de World War Z a on se i incluyiba a partitura orichinal composada por Beltrami. "World War Z" Soundtrack Details en Film Music Reporter, 28 de mayo de 2013.

 Estreno 
Inicialment s'heba previsto que l'estreno de World War Z s'escaiciese o 21 d'aviento de 2012, pero en marzo de 2012 se dió prolargas dica lo 21 de chunio de 2013 en preferindo la Paramount estrenar en aviento de 2012 la cinta Jack Reacher (Christopher McQuarrie). Pamela McClintock: Paramount Release Shakeup: Tom Cruise’s "One Shot" to Christmas; Brad Pitt’s "World War Z" to Summer, en The Hollywood Reporter, 13 de marzo de 2012. Finalment, l'estreno mundial de World War Z s'escaició en l'Empire Cinema de Leicester Square en Londres o 2 de chunio de 2013. O 6 de chunio de 2013, Brad Pitt asistió en un mesmo día a las procheccions d'a cinta en Atlanta, Philadelphia, Chicago y Austin. Rebecca Ford: Brad Pitt Surprises Fans at Four "World War Z" Screenings in One Day, en The Hollywood Reporter, 7 de chunio de 2013. Tamién s'estrenó la cinta en o Grosvenor Cinema en Glasgow (Escocia) o 19 de chunio, y lo 20 de chunio World War Z inauguró la 35ena edición d'o Festival Internacional de Cine de Moscú. "World War Z" To Open 35th Moscow International Film Festival, en Deadline Hollywood, 18 de mayo de 2013. En total, Paramount gastó 160 millons de dólars en a promoción d'a cinta arredol d'o mundo. Mike Fleming Jr.: 2013 Most Valuable Blockbuster – #5 "The Hunger Games: Catching Fire" Vs. #12 "World War Z"; #4 "Hobbit: The Desolation Of Smaug" Vs. #13 "Oz The Great And Powerful", en Deadline Hollywood, 21 de marzo de 2014.

 Recepción 

 Se veiga tamién 
 Cine en 2013.
 Cintas de 2013.

 Referencias 

 Vinclos externos 
  World War Z en Internet Movie Database.
  World War Z en AllMovie.
  World War Z en l'American Film Institute Catalog de l'American Film Institute.
  World War Z en Box Office Mojo.
  /  World War Z en FilmAffinity.
  World War Z en Allociné.
  World War Z en Rotten Tomatoes.
  World War Z en Metacritic.

Categoría:Cintas ambientadas en a provincia de Gyeonggi
Categoría:Cintas ambientadas en Cherusalem
Categoría:Cintas ambientadas en Philadelphia
Categoría:Cintas ambientadas en Galas
Categoría:Cintas ambientadas en Nueva Escocia
Categoría:Cintas ambientadas en Nueva Jersey
Categoría:Cintas ambientadas en Nueva York (ciudat)
Categoría:Cintas ambientadas en os anyos 2010
Categoría:Cintas con banda sonora orichinal de Marco Beltrami
Categoría:Cintas con dirección de fotografía de Ben Seresin
Categoría:Cintas con guión de Damon Lindelof
Categoría:Cintas con guión de Drew Goddard
Categoría:Cintas con guión de Matthew Michael Carnahan
Categoría:Cintas con montache de Matt Chessé
Categoría:Cintas con montache de Roger Barton
Categoría:Cintas d'Estaus Unius
Categoría:Cintas de cine de ciencia-ficción
Categoría:Cintas de cine de terror
Categoría:Cintas de cine de zombis
Categoría:Cintas de cine d'acción
Categoría:Cintas dirichidas por Marc Forster
Categoría:Cintas en anglés
Categoría:Cintas interpretadas por Brad Pitt
Categoría:Cintas interpretadas por Daniella Kertesz
Categoría:Cintas interpretadas por Fana Mokoena
Categoría:Cintas interpretadas por James Badge Dale
Categoría:Cintas interpretadas por Matthew Fox
Categoría:Cintas interpretadas por Mireille Enos
Categoría:Cintas producidas por Brad Pitt
Categoría:Cintas producidas por Dede Gardner
Categoría:Cintas producidas por Ian Bryce
Categoría:Cintas producidas por Jeremy Kleiner
Categoría:Cintas rodadas en Budapest
Categoría:Cintas rodadas en Corea d'o Sud
Categoría:Cintas rodadas en Cornualla
Categoría:Cintas rodadas en Glasgow
Categoría:Cintas rodadas en Londres
Categoría:Cintas rodadas en Malta